Southsands 28 | LekkeSlaap
Southsands 28 bied gerieflike selfsorgverblyf in 'n dupleks met 3 slaapkamers in seefrontkompleks in Freeland Park in Scottburgh. Laat die branders se gedruis jou aan die slaap sus in dié woonstel by die see.
Die dupleks beskik oor 3 slaapkamers, 2 badkamers, en 'n oopplan-kombuis en 'n -leefarea. Die hoofslaapkamer het 'n dubbelbed, oorgenoeg kasruimte en 'n en suite-badkamer met 'n stort en toilet. Die tweede slaapkamer het 'n dubbelbed en die derde slaapkamer het 2 enkelbeddens. Dié 2 slaapkamers het toegang tot 'n gedeelde badkamer. Die kombuis is toegerus met 'n yskas, oond, stoof en mikrogolfoond, sowel as 'n skottelgoedwasser, tuimeldroër en wasmasjien. Die leefarea bied toegang tot 'n privaat balkon wat oor die strand uitkyk. Daar is ideaal gedurende die somermaande en gaste kan die braaigeriewe gebruik.
Die ligging bied toegang tot Scottburgh-strand, winkels, kroeë en restaurante. Southsands bied rustigheid in 'n klein kompleks, pragtige see-uitsigte en dis naby die strand.